Satori
Satori je japanski termin za naglo probuđenje, koji se posebno koristi u zen budizmu. 

U zenu je satori stanje Budinog uma, čista svest, bez mentalnog opažanja, pronicanje u sopstvenu prirodu budastva, suštinska mudrost (prađna). Satori predstavlja iskustvo koje je potpuno nemoguće opisati ili saopštiti. To je ostvarenje čoveka u njegovoj psihičkoj sveukupnosti. Ako se ovo iskustvo može okarakterisati, bilo na mentalnoj ili emotivnoj ravni, to onda nije satori. 

Mahajanistička Lankavatara-sutra opisuje to kao „stanje u kojem svest oplemenjena mudrošću zahvata sopstvenu unutrašnju prirodu“. U zenu se satori često postiže meditativnom koncentracijom na koan.

Etimologija 

Japanski termin satori je ekvivalent sanskritskom sambodhi (samobuđenje).

Primeri 

Kad je Tokusan spoznao istinu zena, smjesta je izvadio sve svoje komentare Dijamantne sutre, nekad jako cijenjenje i smatrane neophodnima da ih je morao nositi gdje god bi išao, pa ih zapalio i pretvorio rukopise u pepeo. Uzviknuo je: "Ma koliko da je duboko znanje zakučaste filozofije, ono je poput vlasi kose koja leti kroz golemo prostranstvo svemira. Ma koliko da je važno čovjekovo iskustvo u svjetovnim stvarima, ono je poput kapi vode bačene u neizmjeran bezdan."

Tumačenja 

D. T. Suzuki smatra da se cilj zen discipline sastoji od zauzimanja novog gledišta za pomatranje suštine stvari. Ovo zauzimanje novog gledišta zove se satori. Bez njega nema zena, jer život zena počinje s "otvaranjem satorija".
Satori se može definirati kao intuitivni uvid, za razliku od intelektualnog i logičkog razumijevanja. Kakva god da je definicija, satori znači razotkrivanje novog svijeta dosad neopaženog u konfuziji dualističkog uma.

Reference

Literatura 
 
 D. T. Suzuki, Uvod u zen budizam, Zagreb, 1998.

Vidi još 
 Bodhi
 Koan
 Zen

Budistički pojmovi
Zen
Budizam u Japanu